Akti ekzekutiv për imigracionin nën sulmet e ligjvënësve
Ligjvënës republikanë i drejtuan pyetje Sekretarit të Sigurisë Kombëtare Jeh Johnson lidhur me ligjshmërinë e aktit
Sekretari amerikan i Sigurisë Kombëtare Jeh Johnson i doli në mbrojtje urdhërit ekzekutiv të Presidentit Obama për imigracionin kur iu përgjigj dje pyetjeve të ligjvënësve në Komisionin e Dhomës së Përfaqësuesve për Sigurinë Kombëtare. Korrespondentja Cindy Saine njofton se revoltimi i Partisë Republikane ndaj asaj që e shikon si një akt që tejkalon kompetencat e ekzekutivit, mund të diktojë fatin e një projektligji për financimin e qeverisë federale që duhet miratuar deri më 11 dhjetor. Aktivistë të të drejtave të imigrantëve festuan muajin e kaluar para Shtëpisë së Bardhë, pasi Presidenti Obama njoftoi se do të merrte masa ekzekutive për të mbrojtur rreth 4 milionë imigrantë pa dokumenta nga deportimi, nëse paraqiteshin për t’u regjistruar. Dje në Kongres, akti presidencial u prit ndryshe. Ligjvënës republikanë i drejtuan pyetje Sekretarit të Sigurisë Kombëtare Jeh Johnson lidhur me ligjshmërinë e këtij akti. Sekretari Johnson i doli në mbrojtje aktit: Republikanët në komision thanë se akti ekzekutiv mund të nxisë shumë të tjerë të futen ilegalisht në Shtetet e Bashkuara. Por zoti Johnson fajësoi Dhomën e Përfaqësuesve që nuk kishte miratuar një projektligj për imigracionin, siç u bë në Senat. Komenti solli këtë shkëmbim mes Sekretarit Johnson dhe ligjvënësit republikan Jeff Duncan: Po dje, Kryetari i Dhomës së Përfaqësuesve John Boehner u takua me ligjvënës republikanë për të diskutuar përgjigjen ndaj urdhërit ekzekutiv të presidentit: Analistët thonë se zoti Boehner duket i prirur për të gjetur mënyrën që republikanët të shprehin revoltimin e tyre, por pa penguar projektligjin për buxhetin qeveritar në mënyrë që të shmanget mbyllja e qeverisë që ndodhi në tetor 2013.